laion/Wikipedia-Exotic huggingface dataset:
מרקוס אקוניה

מרקוס חאווייר אקוניה (בספרדית: Marcos Javier Acuña; נולד ב-28 באוקטובר 1991) הוא כדורגלן ארגנטינאי מקצועי שמשחק כקשר שמאלי בריבר פלייט ובנבחרת ארגנטינה. הוא החל את קריירת הספורט שלו במועדון דון בוסקו בעיר הולדתו. באותו זמן הוא שיחק כקשר אחורי שמאלי. הביצועים הטובים שלו משכו את תשומת לבם של סקאוטים שהזמינו אותו לערוך בדיקות במועדונים שונים בבואנוס איירס. כך, בגיל 13 הוא ניסה לעבור ללא הצלחה לבוקה ג'וניורס וסן לורנסו דה אלמגרו.[דרוש מקור] ארבע שנים לאחר מכן הוא ניסה לעבור לקילמס, ריבר פלייט וטיגרה לפני שבסופו של דבר נלקח על ידי פרו קאריל אואסטה. אחרי כמה עונות בקבוצת המילואים של פרו, הוא הועלה לקבוצה הראשונה. הוא עשה את הופעת הבכורה שלו בשנת 2009 במשחק ליגת המשנה תחת המאמן חוסה מריה ביאנקו. כבר בעונת 2013/2014 הוא בלט ביכולתו לסייע לעמיתיו. הוא שיחק בסך הכל 117 משחקים, עם 5 שערים ו-23 אסיסטים. ב-18 ביולי 2014 הועבר למועדון רסינג עבור דמי רשת של 4,900,000 פזוס עבור 50% מזכויותיו, עם אופציה לקנות עוד 25% בסכום של 750,000 $. ב-27 ביולי 2014 הוא שיחק את המשחק הראשון שלו עם אקדמיה במשחק הנוק אאוט של גביע ארגנטינה נגד סן מרטין סן חואן, שבו הוא גם הבקיע את השער היחיד בניצחון 1- 0. מאוחר יותר באותה שנה הוא היה חלק מקבוצת האליפות של ראסינג שזכתה ב-2014 בפרימרה דיוויסיון הארגנטינאי, סך הכל אקוניה שיחק 15 משחקים והבקיע שני שערים. ב-12 ביוני 2017, נשיא רסינג ויקטור בלנקו אישר כי אקוניה יעזוב את המועדון. הוא עשה את הופעת הבכורה שלו בניצחון 0–2 על דספורטיבו אווס. ב-15 במאי 2018, אקוניה וכמה מחברי הקבוצה, כולל המאמנים, נפצעו לאחר התקפה של כ-50 אוהדי ספורטינג במהלך אימון של המועדון אחרי שהקבוצה סיימה במקום השלישי בליגה והחמיצה הזדמנות להעפיל לליגת האלופות. למרות ההתקפה, הוא ושאר חברי הקבוצה הסכימו לשחק בגמר הגביע הפורטוגזי שתוכנן לסוף השבוע ובסופו של דבר הפסידה לאווס. ב-14 בספטמבר 2020 חתם לארבע שנים בסביליה. ב-27 בספטמבר ערך את הופעתו הבכורה בניצחון 3-1 על קדיס ב-4 באפריל 2021 כבש את שערו הראשון בניצחון 1-0 על אתלטיקו מדריד. באוגוסט 2024 חזר לארגנטינה וחתם בריבר פלייט. ב-15 בנובמבר 2016 הופיע לראשונה במדי נבחרת ארגנטינה, במוקדמות גביע העולם 2018, במשחק נגד קולומביה. במאי 2018 צורף לרשימה המורחבת בנבחרת לקראת המונדיאל ברוסיה, אך הוא לא שותף באף משחק. נכלל בסגל נבחרת ארגנטינה בטורניר מונדיאל 2022. במונדיאל 2022 זכה אקוניה עם ארגנטינה בגביע העולם. ראסינג קלוב אליפות הפרימרה דיביסיון, ארגנטינה: 2014 ספורטינג ליסבון גביע הליגה: 2017/18, 2018/19 סביליה הליגה האירופית: 2022/2023 נבחרת ארגנטינה  הסופרקלאסיקו של האמריקות: 2017 קופה אמריקה: 2021 גביע העולם: 2022 מדיה וקבצים בנושא מרקוס אקוניה בוויקישיתוף מרקוס אקוניה, באתר Transfermarkt מרקוס אקוניה, באתר Soccerway מרקוס אקוניה, באתר WorldFootball.net מרקוס אקוניה, באתר National Football Teams מרקוס אקוניה, באתר FootballDatabase.eu "Jesus e jogadores agredidos na Academia". Kiley, Ben (15 במאי 2018). "Sporting Lisbon players attacked at training ground after failing to secure Champions League spot". נבדק ב-16 במאי 2018. {{cite news}}: (עזרה) "Sporting Lisbon: Players agree to play Portuguese Cup final after attack". BBC Sport (באנגלית בריטית). 2018-05-16. נבדק ב-2021-02-19. Revealed: Every World Cup 2018 squad - Final 23-man lists | Goal.com, www.goal.com (באנגלית) Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
טאראסקוזאורוס

טאראסקוזאורוס (שם מדעי: Tarascosaurus; מילולית: "לטאת הטאראסק") הוא סוג דינוזאור תרופוד ממשפחת האבליזאוריים אשר חי בצרפת ואולי גם ספרד לפני 70–80 מיליון שנה. הוא קרוי על שם המפלצת טאראסק, מין מפלצת טורפנית שמוצאה מאזור פרובאנס. מאובני הדינוזאור התגלו באזור פרובאנס-אלפ-קוט ד'אזור, בצרפת ב-1991 וכללו שלדים חלקיים, בעיקר של הרגליים. תחילה סברו שהם מאובני מגלוזאורוס אך בהמשך התברר שהם היו שונים. כמה חוקרים רואים בו טקסון מוטל בספק עקב מיעוט הממצאים לזיהויו. יצור זה היה קרוב למג'ונגזאורוס והיה בעל גולגולת קצרה שנועדה לרסק עצמות. עצם הירך שהתגלתה הגיע לאורך 22 ס"מ ועצם הירך הגיע לאורך 32 ס"מ. אורך הדינוזאור עצמו הגיע ל-2.5-3 מטרים. ככל הנראה הוא היה היחיד שבבני המשפחה שנמצא בחצי הכדור הצפוני, למעט הבטסוכוס (Betasuchus) ייתכן ששויך למשפחה וחי בהולנד. דינוזאור זה הופיע בסדרה כוכב הדינוזאורים שם נראים מספר פרטים שתוקפים עדר של מגיארוזאורים והורגים פרט אחד. מדיה וקבצים בנושא טאראסקוזאורוס בוויקישיתוף טאראסקוזאורוס, באתר GBIF (באנגלית)
פלימות' סבוי

פלימות' סבוי (באנגלית: Plymouth Savoy) היא מכונית סלון אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1954–1964. מעצב הסדרה היה וירג'יל אקסנר. דור ראשון (יוצר בשנת 1954, יוצרו 463,148 יחידות) דור שני (יוצר בין השנים 1955–1956, בשנת 1955 יוצרו 74,880 יחידות מדגם קלוב סדאן, ו-162,741 יחידות מדגם סדאן, בשנת 1956 יוצרו 16,473 יחידות מדגם הרדטופ (קלוב קופה), 57,927 יחידות מדגם קלוב סדאן, ו-151,762 יחידות מדגם סדאן 4 דלתות) דור שלישי (יוצר בין השנים 1957–1959, בשנת 1957 יוצרו 55,590 יחידות מדגם סדאן, בשנת 1958 יוצרו 17,624 יחידות 2 דלתות, 19,500 יחידות הרדטופ 2 דלתות, 67,933 יחידות מדגם 4 דלתות סדאן, 5,060 יחידות מדגם 4 דלתות הרדטופ, בשנת 1959 יוצרו 46,979 יחידות מדגם 2 דלתות סדאן, 84,274 יחידות מדגם 4 דלתות סדאו, ו-1,051 יחידות מדגם 2 דלתות קופה) דור רביעי (יוצר בין השנים 1960–1961, בשנת 1960 יוצרו 26,820 יחידות מדגם 2 דלתות, ו-51,384 יחידות מדגם 4 דלתות, בשנת 1961 יוצרו כ-19,000 יחידות מדגם 2 דלתות, וכ-45,000 יחידות מדגם 4 דלתות) דור חמישי (יוצר בין השנים 1962–1964), בשנת 1962 יוצרו 12,710 יחידות מדגם סטיישו, 18,825 יחידות מדגם 2 דלתות, 49,777 יחידות מדגם 4 דלתות, בשנת 1963 יוצרו כ-20,000 יחידות מדגם סטיישן ו-80,000 יחידות מדגם סדאן, בשנת 1964 יוצרו 51,024 יחידות מדגם 4 דלתות, 21,326 יחידות מדגם 2 דלתות, 15,693 יחידות מדגם סטיישן (6-8 נוסעים), 3,600 יחידות מדגם סטיישן (9 נוסעים) 4 דלתות - סדאן (דור ראשון, דור שני, דור שלישי, דור רביעי, דור חמישי) 2 דלתות - קופה (דור ראשון, דור שני, דור שלישי, דור רביעי, דור חמישי) 2 דלתות - הרדטופ (דור שני, דור שלישי, דור רביעי) 4 דלתות - הרדטופ (דור שני, דור שלישי, דור רביעי) 2 דלתות - קבריולה (דור שני) 2 דלתות - סטיישן (דור ראשון, דור שני) 4 דלתות - סטיישן (דור שלישי, דור רביעי, דור חמישי) 2 דלתות - טנדר (דור שני) "פלימות' סבוי", שנת 1954 "פלימות' סבוי", שנת 1954 - קופה "פלימות' סבוי", שנת 1956 - קבריולט "פלימות' סבוי", שנת 1955 - סטיישן "פלימות' סבוי", שנת 1956 - טנדר (דגם "coupe utility") "פלימות' סבוי", שנת 1956 - טנדר (דגם "coupe utility") "פלימות' סבוי", שנת 1957, 2 דלתות "פלימות' סבוי", שנת 1957, 4 דלתות "פלימות' סבוי", שנת 1957 - מבט לתא הנהג "פלימות' סבוי", שנת 1960, 4 דלתות "פלימות' סבוי", שנת 1961, 4 דלתות "פלימות' סבוי", שנת 1963, 2 דלתות סדאן "פלימות' סבוי", שנת 1963 - מבט לתא הנהג "פלימות' סבוי", שנת 1964 - ניידת משטרה קרייזלר פלימות' פלאזה פלימות' דה לוקס פלימות' קרנברוק מדיה וקבצים בנושא פלימות' סבוי בוויקישיתוף פלימות' סבוי, סרטון באתר יוטיוב פלימות' סבוי, סרטון באתר יוטיוב Gunnell, John, ed. (1987). The Standard Catalog of American Cars 1946-1975. Krause Publications. ISBN 978-0-87341-096-0 "פלימות' סבוי", שנת 1962 - מפרט oldcarbrochures.com/static/NA/Plymouth/1962_Plymouth/1962_Plymouth_Full_Size_Brochure "פלימות' סבוי", שנת 1962 sunherald.com/news/local/cruisin-coast "פלימות' סבוי" - מפרט allpar.com/cars/plymouth/savoy "פלימות' סבוי", 2 דלתות, קופה, שנת 1957 barrett-jackson.com/Events/Event/Details/1957-PLYMOUTH-SAVOY-2-DOOR-COUPE
פרנוצפל

פרנוצפל (שם מדעי: Prenocephale) הוא סוג של דינוזאור צמחוני ממשפחת פכיצפלוזאוריים שחי בקמפן, בסוף הקרטיקון לפני 80-75 מיליון שנה באזור מונגוליה שהייתה באותה תקופה מיוערת ולא מדברית ויבשה כמו היום. משמעות שמו של דינוזאור זה היא ראש נטוי. דינוזאור זה היה קרוב להומלוצפל, ובעבר שייכו אותם לאותו הסוג. הדינוזאור המונגולי הגיע לאורך 2.4 מטר ולמשקל 130 ק"ג. הגולגולת שלו הייתה מעוגלת כמו גולגולת הפכיצפלוזאורוס, והכילה גבשושיות עצם שריככו את הפגיעות שלה. הגולגולת העבה עזרה לו להתגונן מטורפים וכנראה שגם להילחם על נקבות בדומה ליעלים מודרניים. היו לו רגליים אחוריות ארוכות, רגליים קדמיות קצרות וזנב ארוך ששימש לאיזון. לדינוזאור היו שיניים חלשות מעט שהתאימו רק ללעיסת צמחייה חלשה או לפירות. כמה מהמדענים סבורים שהיה אוכל כל. מספר מדענים טוענים שהפרנוצפל הבוגר דומה מאוד להומלוצפל הבוגר, אך הסברה הרווחת היא שמדובר בשני סוגים שונים. דינוזאור זה תואר ב-1974 על ידי החוקרות הלצ'קה אוסמולסקה וטרזה מריאנסקה. הפרנוצפל מופיע בסדרה כוכב הדינוזאורים לצד ולוצירפטורים. מדיה וקבצים בנושא פרנוצפל בוויקישיתוף פרנוצפל, באתר GBIF (באנגלית)
אלודפוסוכוס

אלודפוסוכוס (שם מדעי: Allodaposuchus) הוא סוג של זוחל דמוי-תנין פרהיסטורי אשר חי בשלהי הקרטיקון בדרום אירופה באזור שבין רומניה לצרפת וספרד. מאובניו נתגלו לראשונה ב-1928, ובמהלך השנים התגלו ארבעה מינים בסוג, כאשר מרביתם נמצאו משרידי גולגולת חלקיים לאחר שנות ה-2000. לאלודפוסוכוס הייתה גולגולת מעוגלת וקצרה יחסית ובעל רגליים חזקות. הוא הגיע לאורך של עד שלושה מטרים, די קטן ביחס לקרוביו. התכונה הבולטת שלו הייתה פתחי עיניים גדולים ואזור מצח גבוה ביחס ללסתות, אשר העניק להם מראה שרירי. הוא היה אוכל בשר שהשתמש בשיניו כדי לקרוע את הטרף. בניגוד לתנינאים החיים בימינו היה האלודפוסוכוס מסוגל לעמוד על רגליו האחוריות, והוא בילה את מרבית זמנו בין הביצות והבריכות בהם חי, דבר הנראה ממאובני נאוניתיות שנמצאו בסמוך. מאובנים נוספים מראים שלעיתים התרחק ממקווי המים. במראהו הזכיר האלודפוסוכוס במעט את האליגטור ובעבר סברו שהיה קרוב משפחה של האליגטוריים. ההערכות בימינו הן שלא היה תנין אמיתי אך היה קרוב מאוד אליהם. האלודפוסוכוס נכחד עם הכחדת הקרטיקון הגדולה, לפני 66 מיליון שנה. האלודפוסוכוס מופיע בסדרה כוכב הדינוזאורים שם נראית להקה שהורגת רבדודון. מדיה וקבצים בנושא אלודפוסוכוס בוויקישיתוף אלודפוסוכוס, באתר האנציקלופדיה של החיים (באנגלית) אלודפוסוכוס, באתר GBIF (באנגלית)
נוטוסוכוס

נוטוסוכוס (שם מדעי: Notosuchus; משמעות השם: "תנין דרומי") הוא סוג של זוחל דמוי-תנין פרהיסטורי אשר חי בשלהי הקרטיקון לפני 85 מיליון שנה. מאובניו נמצאו באמריקה הדרומית ב-1896 ותוארו בידי הפלאונטולוג האנגלי ארתור סמית' וודווארד ממאובנים שנמצאו בפטגוניה, ארגנטינה. נמצאו ממנו 2 מינים. תנין קדום זה היה יצור יבשתי בעל רגליים חזקות באורך 1.5 מטר ומשקל של 36 ק"ג בממוצע, קטן מאוד ביחס לקבוצתו. הוא היה בעל חוטם רחב שהזכיר חוטם חזיר או פקארי, מה שאולי עזר לתנין לרחרח באדמה בחיפוש מזון. כמו כן היה בעל שרירים דמויי-הלחיים שאולי סייעו ללעוס את המזון, דבר הקשה לתנינים המודרניים. לא ברור ממה ניזון וייתכן שהיה אוכל-כול בדומה לחזירים. הנוטוסוכוס הופיע בסדרה כוכב הדינוזאורים שם נראים מספר פרטים שטורפים סלטזאורוסים צעירים. סימוסוכוס - תנינאי ממדגסקר שהיה קרוב אליו וייתכן שהיה צמחוני. מדיה וקבצים בנושא נוטוסוכוס בוויקישיתוף נוטוסוכוס, באתר GBIF (באנגלית)
דלתתרידיום

דלתתרידיום (שם מדעי: Deltatheridium; משמעות השם: "בהמה משולשת או בהמת דלתא") הוא סוג של יונק קדום שחי בסוף הקרטיקון והיה שייך לקבוצת המטאתריה, אליה משתייכים יונקי הכיס המודרניים. הדלתתרידיום היה יונק קטן שהתגלה במונגוליה ב-1926 ותואר בידי החוקרים גרגורי וסימפסון. הוא חי לפני 84.9-70.6 מיליון שנה מזמננו. הוא הגיע לאורך 15 ס"מ, ועל פי מבנה שיניו היה טורף קדום. הוא היה מאבותיהם של הכיסאים המודרניים כמו הקנגורו והקואלה, אך הוא חי לצידם של דינוזאורים כמו הפרוטוצרטופס והוולוצירפטור באזור היערות הקדומים של מונגוליה.ב-2022 פורסם שיונק זה הוא כנראה חיית כיס הקדומה ביותר. הדלתתרידיום מופיע בפרק הראשון של הסדרה האמריקאית "כוכב הדינוזאורים". אלפדון - יונק דומה שחי בקרטיקון בצפון אמריקה מדיה וקבצים בנושא דלתתרידיום בוויקישיתוף דלתתרידיום, באתר האנציקלופדיה של החיים (באנגלית) דלתתרידיום, באתר GBIF (באנגלית) דלתתרידיום, באתר אנציקלופדיה בריטניקה (באנגלית) Velazco, Paúl M; Buczek, Alexandra J; Hoffman, Eva; Hoffman, Devin K; O’Leary, Maureen A; Novacek, Michael J (30 January 2022). "Combined data analysis of fossil and living mammals: a Paleogene sister taxon of Placentalia and the antiquity of Marsupialia". Cladistics. doi:10.1111/cla.12499
רבדודוניים

רבדודוניים (שם מדעי: Rhabdodontidae) היא משפחה קטנה של דינוזאורים אורניתופודים אשר חיו בשלהי הקרטיקון לפני 83-66 מיליון שנה. משפחה זו חדשה יחסית והיא סווגה רק ב-2003. הרבדודוניים היו אוכלי צמחים בעלי דמיון לאיגואנודוניים אשר חיו באירופה. המוטבורזאורוס האוסטרלי היה קרוב למשפחה ובעבר נכלל בה אך היה בעל מאפיינים אשר הוציאו אותו ממנה. מינים אלה היו קטנים יחסית ודמו במראם לאיגואנודון וכמותו גם נעו על שניים תוך שימוש בזנבם הגדול כמייצב. מינים רבים מהמשפחה היו בעלי גמדות איים, דבר שבלט במיוחד באי האטג שברומניה, בו מינים רבים עברו גמדות. בני המשפחה שרדו עד הכחדת הקרטיקון לפני 66 מיליון שנה. מתרונודון (Matheronodon) Mochlodon רבדודון (Rhabdodon) זלמוקסס (Zalmoxes) מדיה וקבצים בנושא רבדודוניים בוויקישיתוף רבדודוניים, באתר האנציקלופדיה של החיים (באנגלית) רבדודוניים, באתר GBIF (באנגלית)
גלינה צ'יסטיאקובה

גלינה ולנטינובנה צ'יסטיאקובה (ברוסית: Галина Валентиновна Чистякова; נולדה ב-26 ביולי 1962) היא אתלטית סובייטית בעבר, שיאנית העולם הנוכחית (2019)- 7.52 מטר, זוכת מדליית ארד אולימפית (סיאול 1988), סגנית אלופת אירופה (שטוטגרט 1986) ואלופת העולם באולם (בודפשט 1989) בקפיצה לרוחק נוסף לכך היא החזיקה בשיא העולם בקפיצה משולשת (14.52 מטר) כשנה. צ'יסטיאקובה נולדה וגדלה באיזמאיל שבדרום אוקראינה. במשחקי הידידות שנערכו במוסקבה, רוסיה בשנת 1984 זכתה צ'יסטיאקובה במדליית ארד בקפיצה לרוחק בתוצאה של 7.11 מטר, אחרי הייקה דרקסלר (7.15 מטר) והלגה ראדטקה (7.11 מטר), שתיהן ממזרח גרמניה. במשחקי הרצון הטוב שנערכו במוסקבה בשנת 1986 זכתה צ'יסטיאקובה במדליית זהב בקפיצה לרוחק בתוצאה של 7.27 מטר, לפני ילנה בלבסקאיה (7.17 מטר) ואירינה וליוקביץ' (7.07 מטר), שלושתן מברית המועצות. באליפות העולם שנערכה ברומא, איטליה בשנת 1987 סיימה צ'יסטיאקובה במקום חמישי בקפיצה לרוחק בתוצאה של 6.99 מטר. בתחרות שנערכה בלנינגראד, רוסיה ב-11 ביוני 1988 קבעה צ'יסטיאקובה בקפיצה לרוחק שיא עולם חדש של 7.52 מטר (הנוכחי, 2019). באולימפיאדת סיאול (1988) זכתה צ'יסטיאקובה במדליית ארד בקפיצה לרוחק בתוצאה של 7.11 מטר, אותה קבעה כבר בניסיון הראשון, אחרי ג'קי ג'וינר קרסי מארצות הברית שקבעה שיא אולימפי חדש של 7.40 מטר (הנוכחי, 2019) והייקה דרקסלר (7.22 מטר). בתחרות שנערכה בסטוקהולם, שוודיה ב-2 ביולי 1989 קבעה צ'יסטיאקובה בקפיצה משולשת שיא עולם חדש של 14.52 מטר, שיא זה החזיק מעמד כשנה וחודש ונשבר על ידי לי הוירונג מסין (14.54 מטר). בשנת 1995 עברה צ'יסטיאקובה להתגורר בברטיסלבה, סלובקיה וייצגה את מדינתה החדשה בתחרויות בינלאומיות כולל באולימפיאדת אטלנטה (1996) שבה סיימה במקום 13 בקפיצה משולשת בתוצאה של 14.14 מטר ובמקום 22 בקפיצה לרוחק בתוצאה של 6.33 מטר. קפיצה לרוחק: 7.52 מטר שיא עולם (1988) קפיצה משולשת: 14.76 מטר (1995) קפיצה לרוחק: 7.30 מטר (1989) קפיצה משולשת: 14.45 מטר (1989) גלינה צ'יסטיאקובה, באתר הוועד האולימפי הבין-לאומי גלינה צ'יסטיאקובה, באתר olympedia.org גלינה צ'יסטיאקובה, באתר התאחדות האתלטיקה הבין-לאומית גלינה צ'יסטיאקובה, באתר Track and Field (נשים)
עמק גרינווד

עמק גרינווד (באנגלית: Greenwood Valley) הוא עמק מכוסה קרח בארץ ויקטוריה שבאנטארקטיקה. העמק ממוקם בין רכס סטאאפלר והר דורלי, בצידו המערבי של מדף הקרח וילסון. גובהו של העמק 731 מטרים מעל פני הים. העמק הוא מוצאו של נהר אוניקס. שמו של העמק ניתן לו על ידי הוועדה המייעצת לשמות אנטארקטיים. העמק נקרא על שם ראסל א. גרינווד (Russell A. Greenwood), מצי ארצות הברית, שהיה אחראי על תחזוקת הציוד הכבד בתחנת מקמרדו בשנת 1962. • R. Bargagly, Trace Metals in Antarctica Related to Climate Change and Increasing Human Impact, Reviews of Environmental Contamination and Toxicology 166, P 151 עמק גרינווד באתר הסקר הגאולוגי של ארצות הברית עמק גרינווד באתר הגאזט האנטארקטי של ממשלת ניו זילנד עמק גרינווד באתר הגאזט האנטארקטי של ממשלת אוסטרליה עמק גרינווד באתר הגאזט האנטארקטי המשווה SCAR מפה של אזור העמק מידע גאוגרפי והיסטורי מידע גאוגרפי ראו להלן ב"לקריאה נוספת" - מאמרו של בארגאגלי.
פלימות' פרוולר

פלימות' פרוולר (באנגלית: Plymouth Prowler) היא מכונית רודסטר בסגנון רטרו, אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1997, ובין השנים 1999–2002 יוצרה על ידי דיימלר-קרייזלר). בין השנים 2001-2002 הדגם היה קרוי קרייזלר פרוולר. סך הכול יוצרו 11,702 יחידות (8,532 יחידות בגרסת "פלימות' פרוולר", ו-3,170 יחידות בגרסת "קרייזלר פרוולר"). רודסטר - קבריולה רודסטר - גג סגור (יוצר בין השנים 2001-2002) 2 דלתות 2 נוסעים מנוע קדמי 3.5 ליטר מנוע הנעה אחורית גלגלים קדמיים: 17x7 אינץ' גלגלים אחוריים: 20x10 אינץ' צמיגים קדמיים: 225/45 HR17 צמיגים אחוריים: 295/40 HR20 תאוצה בין 0-100 קמ"ש היא 8.0 שניות (דגמי שנת 1997) תאוצה בין 0-100 קמ"ש היא 5.9 שניות (דגמי 1999-2002) פירוש Prowler = משוטט (12 צבעים) סגול מתכתי צהוב בהיר שחור אדום כסף מתכתי שחור - אדום שחור - כסף כתום כחול צבע נחושת צבע זהוב אדום עמוק (בורדו) 457 יחידות - שנת 1997 3,921 יחידות - שנת 1999 2,746 יחידות - שנת 2000 3,142 יחידות - שנת 2001 1,436 יחידות - שנת 2002 38,300 דולר (שנת 1997) 39,300 דולר (שנת 1999) 43,000 דולר (שנת 2000) 44,225 דולר (שנת 2001) 44,625 דולר (שנת 2002) "פלימות' פרוולר" "פלימות' פרוולר" "פלימות' פרוולר" "פלימות' פרוולר" "פלימות' פרוולר" "פלימות' פרוולר" "פלימות' פרוולר" "פלימות' פרוולר" (קרייזלר פרווולר) "פלימות' פרוולר" (קרייזלר פרווולר) "פלימות' פרוולר", שנת 2002 (קרייזלר פרווולר) "פלימות' פרוולר", שנת 2002 (קרייזלר פרווולר) - מבט למנוע קרייזלר דיימלר-קרייזלר מדיה וקבצים בנושא פלימות' פרוולר בוויקישיתוף פלימות' פרוולר, סרטון באתר יוטיוב פלימות' פרוולר, סרטון באתר יוטיוב פלימות' פרוולר, סרטון באתר יוטיוב פלימות' פרוולר, סרטון באתר יוטיוב "פלימות' פרוולר" roadandtrack.com/car-culture/car-design/a27637/the-secret-history-of-the-plymouth-prowler "פלימות' פרוולר" caranddriver.com/archives/1997-plymouth-prowler-archived-test-review James Flammang, Ron Kowalke, Standard Catalog of American Cars 1976-1999, Krause Publications, 1999, ISBN 0-87341-755-0 "פלימות' פרוולר" kbb.com/plymouth/prowler
קנטוס פלאנוס

קנטוס פלאנוס (בלטינית: Cantus planus; מילולית: "שיר פשוט", באנגלית: Plainsong) הוא מושג המתייחס למזמורים מסורתיים, ששימשו בליטורגיה של הכנסייה הקתולית. הליטורגיה של הכנסייה האורתודוקסית, עם היותה דומה לה במובנים רבים, איננה מסווגת על פי רוב כקנטוס פלאנוס, אם כי הצורה המוזיקלית עתיקה כמעט כנצרות עצמה. הקנטוס פלאנוס הוא לחן מונופוני, במקצב חופשי שאיננו נמדד בתיבות. מזמור גרגוריאני הוא סוג של קנטוס פלאנוס, הקרוי על שם האפיפיור גרגוריוס הראשון (המאה השישית לספירת הנוצרים). ואולם, זהו מיתוס שגרגוריוס המציא את המזמור הגרגוריאני, או שאסר על סגנונות זמרה קודמים, כגון המזמור האמברוזיאני או המוזאראבי. במשך כמה מאות שנים התקיימו כמה סגנונות של קנטוס פלאנוס אלה בצד אלה, והאחדת הסגנונות לפי המזמורים הגרגוריאניים לא הושלמה, אפילו באיטליה, עד המאה ה-12. הקנטוס פלאנוס מייצג את התחייה הראשונה של תיווי מוזיקלי אחרי שידיעת השיטה היוונית העתיקה אבדה. תיווי קנטוס פלאנוס שונה מן השיטה המודרנית בכך, שהוא נכתב רק בארבעה קווים, לעומת החמישה המוכרים כיום, ובשיטה של קווים גליים, עולים ויורדים, הנקראים נוימות. תחייה משמעותית לקנטוס פלאנוס הייתה במאה ה-19, כאשר הושקעה עבודה רבה בשחזור התיווי הנכון וסגנון הביצוע המקורי של קובצי המזמורים העתיקים, בעיקר על ידי הנזירים במנזר de Solesmes בצפון צרפת. השימוש במזמורים הגרגוריאניים מוגבל כיום בעיקר למסדרי נזירים. בסוף שנות ה-80 של המאה העשרים, הייתה עדנה מסוימת למוזיקה הגרגוריאנית, שנכנסה לאופנה כ"מוזיקה להתרגעות", ותקליטורים שלה היו ל"להיטים קלאסיים". מדיה וקבצים בנושא קנטוס פלאנוס בוויקישיתוף קנטוס פלאנוס, באתר אנציקלופדיה בריטניקה (באנגלית)
עוף גוזל

"עוּף גוזל" הוא שיר שכתב ושר הזמר אריק איינשטיין (לחן: מיקי גבריאלוב) שיצא בשנת 1987 באלבומו ה-25, "על גבול האור", והפך ללהיט גדול, ולאחד משיריו המוכרים ביותר של איינשטיין. השיר נכלל בקלטת וידאו לילדים "כמו גדולים", ובה משיריו של אריק איינשטיין, שיצאה ב-1991. בשנת 1995 נכלל השיר באלבום אוסף כפול "שלום, חבר", שהופק במשותף על ידי חברות התקליטים אן אם סי, הד ארצי, הליקון ופונוקול בעקבות רצח יצחק רבין, כאלבום זיכרון. השיר הגיע למקום השני (אחרי "עטור מצחך") במצעד שיריו של אריק איינשטיין שנערך בגלגלצ בינואר 2006, לרגל הוצאת אלבומו של איינשטיין "רגעים". בשנת 2014 הגיע השיר למקום השלישי (אחרי "עטור מצחך" ו"אני ואתה") במצעד שירי אריק איינשטיין, ששודר ביום העצמאות ברדיו תל אביב (102FM) ובתחנות רדיו נוספות, בשיתוף עם ynet. לאורך השנים זכה השיר לגרסאות כיסוי רבות. בשנת 1995 השתתף שלמה ארצי בתוכניתו של גידי גוב "לילה גוב", שבה שרו השניים את השיר עוף גוזל. כעבור מספר חודשים שרו השניים שוב את השיר, בעצרת לזכרו של יצחק רבין. שלמה ארצי הוציא את הדואט הזה באלבומו הכפול "פעם תורי, פעם תורך הדואטים" משנת 2017. בשנת 2009 הקליטה הזמרת שרית חדד גרסת כיסוי מיוחדת של השיר עם מקהלה בת 20 מלווים, במסגרת החזרות למופע פארק מיוחד "אני ואתה בפארק", שבו הצדיעו מיטב אמני ישראל לאריק איינשטיין, במלאת לו 70 שנה ומעל ל-50 שנות זמר. בשנת 2020 בוצע השיר בתוכנית הילדים "אבא מטפלת" בערוץ TeenNick. מידע על היצירה "עוף גוזל" באתר מיוזיק בריינז סרטון השיר "עוף גוזל" באתר יוטיוב מילות השיר "עוף גוזל" באתר שירונט מצעד שירי אריק איינשטיין באתר פזמונט ynet, מצעד שירי אריק איינשטיין: אתם בחרתם ב"עטור מצחך", באתר ynet, 6 במאי 2014 סרטון של השיר באתר יוטיוב אסף נבו, ‏שרית חדד שרה "עוף גוזל", באתר ‏מאקו‏, 28 ביוני 2009
קתלין באלף

קתלין באלף (באנגלית: Kathleen Balfe;‏ 18 בפברואר 1893 – 14 בספטמבר 1984) הייתה לאומנית אירית, שהייתה חברה מייסדת בקומאן נה מאן בדרוהדה (אנ'), אירלנד, והאישה הראשונה שנבחרה למועצת העיר דרוהדה בשנת 1967. כונתה "ליידי קייט" בפי משפחתה וחבריה, וזכתה להערכה בשל פעילותה החלוצית כאישה, ונוגדת הטאבואים החברתיים בתנועה הרפובליקנית ובפוליטיקה המקומית בדרוהדה. באלף נולדה בדרוהדה, במחוז לאות, להיו באלף, פועל, ורוז ראסל. היא הייתה אחת מעשרה ילדיהם, והיו לה חמישה אחים וארבע אחיות. הייתה לה תשוקה לכל הקשור לתרבות האירית, והיא נהנתה לרקוד בראש שער לורנס עבור תיירים אמריקאים. בתקופת הבלאק אנד טאנס, במלחמת העצמאות האירית, פשטו הכוחות הבריטים על בית המשפחה כל שבוע במשך שנה וחצי. למרות הפשיטות התמידיות, המשיכה באלף לחיות עם משפחתה עד שהיא נישאה לבעלה וינסנט דמפסי, ב-18 בנובמבר 1923. לזוג היו חמישה ילדים: דירדרה, וינסנט, איידן, ריימונד וגרטי. בעלה וינסנט נפטר ממחלה בשנת 1937 בגיל 39 ובאלף הפכה לתופרת שמלות כדי לפרנס את משפחתה. מרי, אחותה של באלף, פעלה כאם שנייה לילדיה של באלף. מרי, שנולדה ב-1898, הייתה הצעירה מבין אחיה של באלף, והצטרפה לאחותה הגדולה לא רק בענייני הבית, אלא גם ביצעה עמה משימות בקומאן נה מאן. מרי התגוררה עם אחותה עד למותה בשנת 1975, בגיל 77. בנה של באלף, ריימונד, היה לראש העיר דרוהדה, ובתה, גרטי, לאחר שבתה פולה נהרגה בגיל 19 על ידי נהג שיכור, הפכה לאחת הפעילות הבולטות באירלנד נגד נהיגה בגילופין, ואף זכתה על כך בפרסים. באלף פרשה מתפקידה בגיל 84, ונפטרה בגיל 91, בשנת 1984. באלף הצטרפה לקומן נה מאן בשנת 1917 כחברה מייסדת אזורית בארגון. זו הייתה ההתחלה של הקריירה הפוליטית שלה. בשנים 1919–1921 היא הייתה פעילה במלחמת העצמאות. תפקידה של באלף כלל ביקורים אצל האסירים שהוחזקו בידי המשטרה המלכותית האירית, להם העבירה מידע, ומהם העבירה הודעות. ולפחות פעם אחת, היא סייעה בהברחת מקלע מתחת למעילה שהיה מיועד לשמש בהתקפה על המוצב המלכותי בארדי, מחוז לאות. כחברה מסורה של מפלגת פינה גייל, היא רצה כנציגת המפלגה למועצת העיר דרוהדה 1967. היא הייתה האישה הראשונה שנבחרה לתפקיד זה. "Story of the Balfe Family". 12 בספטמבר 2012. {{cite news}}: (עזרה) "Honouring Drogheda woman".(הקישור אינו פעיל) "Obituary". 6 בפברואר 2013. {{cite news}}: (עזרה) "Visit by President and first women member of Corporation". "Women of Drogheda, Co. Louth". "Household Occupants 1911". "Gertie Shields Interview". Independent 2009. University of Limerick 2012. "General Registrar's Office". IrishGenealogy.ie. National Archives of Ireland 1911. Independent 2012. Unsung Heroes, Raymond Dempsey, Lulu.com, 2017 Drogheda Life 2013. Independent 2013. Irish Examiner 2006.
אלופטריקס

אלופטריקס (שם מדעי: Elopteryx; משמעות השם: "מעופף הביצות". ביוונית עתיקה: "ἕλος" - ביצת עשב, "πτέρυξ" - כנף) הוא סוג של דינוזאור תרופוד מקבוצת המנירפטורים אשר חי בתור הקרטיקון של רומניה, באי הקדום האטג לפני 70 מיליון שנה. מאובניו התגלו בטרנסילבניה ב-1913 והכילו עצמות לא שלמות וקשות זיהוי. כיום המוצגים נמצאים במוזיאון להיסטוריה של הטבע. חוקרים רבים רואים בו טקסון מוטל בספק. דינוזאור זה נחשב בעבר כמין מסדרת השקנאים ובהמשך נחשב למקורב לעופות בעלי שיניים. כיום רואים בו מין הקרוב לאלברזאוריים, כמו הבריידיקנם שנמצא באותו אזור ואולי היה קרוב גם לרפטורים. העצמות שנחשפו כללו בעיקר עצמות מפרקים וצלעות, מה שמקשה על הזיהוי. דינוזאור זה הופיע בסדרה כוכב הדינוזאורים. מדיה וקבצים בנושא אלופטריקס בוויקישיתוף אלופטריקס, באתר GBIF (באנגלית)
שובוויה

שובוויה (שם מדעי: Shuvuuia) הוא סוג של דינוזאור נכחד קטן ממשפחת האלברזאוריים אשר חי בסוף תור הקרטיקון לפני 75 מיליון שנה. מאובניו נמצאו במונגוליה ב-1998 ונמצא בו מין יחיד - Shuvuuia deserti. משמעות השם היא מהמילה המונגולית: "шувуу" שפירושה: "עוף". שם המין הוא על שם הימצאו באזור המדבר המונגולי. שובוויה היה דינוזאור קטן הקרוב למונונוקיוס שהגיע לאורך 60 ס"מ, מהקטנים שבדינוזאורים. הוא היה בעל לסתות דקות ועם לסת עליונה מעט גמישה. בתוך הלסתות היו שיניים דקות ועדינות. היצור היה דו-רגלי בעל זנב ארוך שעזר לו לנוע במהירות כדי לברוח מטורפים. בדומה לקרוביו מהמשפחה הטפרים שלו היו גדולים ונתלו בקצה זרועות קטנטנות. הדינוזאור היה מכוסה בנוצות דמויי-פרווה אשר שימשו אולי לכסות גופו אך לא הועילו בתעופה. הוא חי במדבריות מונגוליה לצידם של יצורים קטנים כמו האובירפטור, הולוצירפטור הקטלני והפרוטוצרטופס. כנראה שניזון מזרעים ומחרקים קרקעיים כמו יען מודרני. דינוזאור זה מופיע בסדרה כוכב הדינוזאורים שם פרט אחד נטרף על ידי אובירפטורים. מדיה וקבצים בנושא שובוויה בוויקישיתוף שובוויה, באתר האנציקלופדיה של החיים (באנגלית) שובוויה, באתר GBIF (באנגלית)